Tombol az egész olasz sajtó hat magyar vállalhatatlan viselkedése miatt, akik egy pompeji bazilika romjain pózoltak – írta a Blikk.

Hat magyar turista szerepel azon a képen, amelyen az látható, hogy többen felmásznak egy ásatáson feltárt ókori bazilika romjaira – írta az olasz Il Mattino a Blikk szerint.

A beszámoló hozzátette, hogy a rongáló turisták több mint egy óráig pózoltak, szobrokat utánoztak és fotózkodtak a romokon.

Az olasz lap szerint sokk érte az eltemetett várost, mivel a civilizálatlan magyarok kárt okozhattak az UNESCO világörökség részét képző romokban.

A magyar turisták viselkedése ékes példája a kultúra és az érzékenység hiányának – idézték Massimo Osannát, a romok főfelügyelőjét, aki szerint feljelentést tesznek az ügyben a hatóságoknál.